section_heading: Životopis
paragraph_text: Na vanjskopolitičkom planu, pokušao je osloboditi Baltičko more od danskog trgovačkog utjecaja, zbog čega je 1561. godine osvojio Estoniju. To je navelo danskog i norveškog kralja Fridrika II. da ostvari savez s Lübeckom i Poljskom i proglasi rat Švedskoj 1563. godine. Zbog straha od moguće urote, Erik je dao ubiti vodeće članove moćne obitelji Sture, a ujedno je utamničio svog polubrata Ivana koji se oženio kćerkom poljskog kralja Sigismunda II. Augusta, s kojim je Erik bio u ratnom sukobu. Dodatne tenzije između kralja i plemstva izazvala je njegova odluka da okruni svoju suprugu pučanku za kraljicu.